overthinking التفكير المفرط
دلوقتي انت داخل تنام , وبعد ما عملت كل استعداداتك للنوم , بدأت تيجي في دماغك افكار و اسئلة من نوعية ,هو ليه احنا موجودين ؟ , ليه السما لونها ازرق ؟ . او مثلا تلاقي ردود جات في بالك لخناقه من الاسبوع اللي فات .
في اللحظه دي بتبدأ تعاني من لعنه ال overthinking أو التفكير المفرط .
ال everything حقيقي بيكون لعنه او بمعنى علمي أدق ازمه بالنسبه للي بيعانو منه علشان كده
في مقال النهارده هنتكلم عن ……
ايه هو التفكير المفرط
ال overthinking بيجي من اسمه وهو التفكير الكثير و تحليل أبسط المواقف او الاحداث بشكل مفرط , العقل اللي بيفكر كتير مش بيقدر يترجم الافكار دي لـ افعال او نتائج ايجابية , وده بيؤدي للقلق و التوتر .
علشان كده الفرق بين التفكير العادي و التفكير المفرط / Overthinking كبير .
وعلى الرغم من وجود بعض الأدلة على أن النساء بيفكروا بإفراط اكثر من الرجال ,الا ان , الكل رجال ونساء بيعانوا من التفكير المفرط .
هل انت Overthinker ؟
- أسترجع اللحظات المحرجة في رأسي بشكل متكرر.
- أعاني صعوبة في النوم لأني لا أقدر على التوقف عن التفكير.
- أسأل نفسي كتير أسئلة من نوع "ماذا لو …".
- أقضي وقت كتير في التفكير في المعنى الخفي في الأشياء اللي بيقولها الناس أو الأحداث اللي بتحدث.
- أعيد صياغة المحادثات اللي عملتها مع الناس في ذهني وأفكر في كل الأشياء اللي كنت اتمنى اني اكون قلتها او مقلتهاش.
- أنا أعيش أخطائي باستمرار.
- لما شخص يقول لي كلام او يتصرف بطريقة لا أحبها ، أستمر في إعادتها في ذهني
- في بعض الأحيان ، مش بعرف ايه اللي بيحصل حوالي لانيب بفكر في امور حدثت في الماضي أو قلق بخصوص أمور من الممكن أن تحدث في المستقبل.
- أقضي وقت كبير في القلق بخصوص الامور اللي مش عندي أي سيطرة عليها.
- مش بقدر اني اصرف ذهني عن مخاوفي.
اعرف عن :-
وضع كمبيوتر في الدماغ بهدف الشفاء من أعقد الأمراض
احمي نفسك من ألزهايمر – 10 اعراض مبكرة لمرض ألزهايمر
أسباب التفكير المفرض
- احنا بطبيعتنا كبشر بنفكر كتير لاننا دايما بندور على اجابات للاسئلة و بنحب اليقين و اننا نكون مسيطرين على الأحداث , وبنختلق سيناريوهات كتير لمواقف ممكن تكون لسه هتحصل , وده علشان نهيئ نفسنا و نقدر نتعامل مع كل النتائج المحتملة .
- وفي بعض الحالات بيكون ال overthinking بسبب أنك محتاج لـ اتخاذ قرار صعب في حياتك أو التعامل مع مخاوفك. فإذا كان التفكير المفرط مش ناتج عن مشكلة متعلقة بالمشاعر بشكل أعمق بيكون من الممكن معالجتها عن طريق تغيير الأفكار.
- و غالبًا بيكون الإفراط في التفكير نتيجة ثانوية للقلق أو الاكتئاب. بالتالي بيكون الشخص اللي بيعاني من ال overthinking محتاج لعلاج القلق أو الاكتئاب لتقليل الإفراط في التفكير.
هل تعاني من الاكتئاب , اختبر نفسك عن طريق مقياس B.D.I للاكتئاب
اختبر نفسك هل تعاني من الاكتئاب
هل التفكير المفرط يؤدي للموت
- الاوفر ثينكينج , ممكن يقودك للموت , وده بحسب دراسات عملها باحثون في جامعة هارفارد .
- بتحليل أنسجة المخ بعد موت أشخاص توفوا في الستينيات و السبيعنيات من العمر وبعض الاشخاص اللي توفوا في سن مبكر وجدوا ان أنسجة المخ لاصحاب السن الصغير بتعاني من نقص بروتين REST وده البروتين المسؤول عن تهدئة الدماغ , والتوقف عن التفكير الكثير و القلق .
خطورة التفكير المفرط
- بالاضافة الى ان التفكير المفرط ممكن يؤدي الي الوفاة , فكمان بيشل حياتك بشكل عام , فمثلا لو كنت بتعاني من التفكير المفرط غالبا هتعاني من .. .. في معظم الوقت بتحس ان فيه حاجه سيئة هتحصل .
- صعوبة استماع الناس لحديثك والاستمتاع بيه لانك هتبعد عن الموضوع الرئيسي و هتتكلم عن الأمور بشكل شخصي جدا .
- عدم القدرة على النوم لأن عقلك مش بيتوقف عن التفكير.
- تضخيم المشاكل وبالتالي بيكون من الصعب إيجاد الحلول ليها.
- عدم القدرة على الاقبال على المخاطرة اللي بتحتاجها لتتقدم في حياتك لأنك بتكون حذر جدا.
- بيدمر علاقتك بأطفالك لأنك بتحلل كل شئ بشكل مبالغ فيه .
- عدم الثقة في النفس لأنك بتفترض أشياء سيئة عنك ، وأنك مش كويس بما فيه الكفاية وأن الناس مش بيحبوك.
- عدم ارتياح شريك حياتك لأنك دائما عايز تتملكه وقلقان من فقده.
- تعطل بدئك في المشروع او العمل اللي كنت بتتمنى البدء فيه من سنوات بسبب إفراط التفكير و اعتقادك انك مش هتنجح.
- بتعاني من الخوف , وبتكون غاضب وسريع الانفعال .
- بتعاني من الغيره و بتصنع أعداء في عقلك.
- بتكون مهووس بالسيطرة لأن الإفراط في التفكير بيخليك تخاف أنك تفقد السيطرة.
- التفكير بإفراط يؤدي إلى الاكتئاب أو حتى الانتحار لانك بتتوقف عن الاستماع إلى العقل و بتسمع بس أصواتك السلبية واليائسة والمظلمة.
طرق للتخلص من التفكير المفرط
الاسترخاء :-
هل سبق ليك أن أخذت نفس عميق و حسيت بعده بالهدوء؟ ده لأن تمارين التنفس ثبت علميًا أنها بتساعد على الاسترخاء. فـ التنفس الحجابي (أو التنفس من البطن) جزء من عملية الاسترخاء و ثبت أنه بيساعد في علاج القلق والاكتئاب والأرق بحسب Healthline.
حول تفكيرك:-
إذا دخلت في دوامة القلق , اقطع أفكارك عن طريق التركيز على نشاطات اخري زي القراءة أو العمل أو الهوايات.
إذا كان عندك وقت فراغ كبير دور على طرق لملئه.
اكتب أفكارك:-
كتابة مخاوفك واهتماماتك ممكن يكون علاج للافراط في التفكير. كتابة مشاعرك بيقلل من الأفكار المتعلقة بالأحداث السلبية وبتحسن ذاكرتك.
بحسب جمعية علم النفس الأمريكية. الطريقة دي بتوفر مساحة في عقلك بالتالي بتقدر تنجز اشياء أخرى غير انك تفكر كتير .
و بمجرد إغلاق دفتر يومياتك ، انسي كل الأفكار السلبية واستمر في يومك.
اخرج من الدائرة :-
لو بتعاني من ال overthikining فانت بتعاني غالبا من الشعور الدائم بالخطر و لو قدامك فرصه لتقييم اذا كان الموقف فعلا خطير او لا فغريزتك هتختار انه فعلا خطير علشان دايما تكون مستعد للأسوأ .
وبحسب مراجعة في علم النفس البيولوجي للدكتور جراهام سي. ديفي والدكتور فرانسيس ميتن. بيميل القلقون إلى الاعتقاد بأن قلقهم هو في الواقع أمر جيد على الرغم من أنه أمر مؤلم للغاية لانه بيساعدهم على الاستعداد للأسوأ ويساعدهم في حل المشكلات .
و علشان تخرج من دائرة الافراط في التفكير وقف نفسك من الاعتقاد بان القلق مفيد بالتالي هتتوقف عن ال overthinking . الأمر صعب ولكنه يستحق المحاولة .
اعرف عن :-
هل بدأت الموجة الثانية لكورونا في مصر ؟
كل اللى محتاجه تعرفيه عن الامساك عند الرضع
افهم العلاقة بين المشاعر والأفكار :-
اربط بين المشاعر والأفكار وتعلم أن تفهم أن المشاعر القوية تشكل الأفكار , بالتالي المشاعر الإيجابية تشكل أفكار ايجابية .
فيه بعض الأنشطة بتساعدك في تحسين مزاجك , زي الخروج في ضوء الشمس ، ممارسة الرياضة ، قضاء وقت مع الأصدقاء والعائلة أو احتضان حيوان أليف.
المشاعر الإيجابية اللي بتخلقها الأنشطة دي بتخلي أفكارك إيجابية.
الافراط في التفكير بيتسبب في مشاكل كتير ليك سواء في حياتك العملية و تقدمك و تطورك او في علاقاتك ،غير انه بيؤثر علي حالتك المزاجيه بشكل سلبي .
علشان كده خد قرارك بالبدئ في الخطوات اللي هتخليك تقلل من الإفراط في التفكير او ال overthinking .
ولو محتاج اشراف طبي و استشارة طبيب تقدر تتواصل مع اشطر دكاترة النفسية عن طريق كلينيدو .